ས་ལྷག་གི་ཁ་མདོག་ནི་དམར་པོ་དང་ནག་པོའམ།ཐ་ན་དམར་སྐྱའང་ཡོང་སྲིད།ས་དམར་ནི་སྨིན་ཚད་མཐོ་ཞིང་རྙིང་ལ་རྒྱ་གར་གྱི་མཚོ་གླིང་དག་ཏུ་མང༌།དཔེ་རིས་༢་༣ལ་གཟིགས།ས་དེའི་ནང་རྡོ་ཞོ་དང་དཀར་གཡའ་འོད་ཀྱི་མ་མ།སྤྲ་ཚིལ་འདྲ་བའི་རྫས་མུན་པའི་ནང་འོད་འཕྲོ་བ་ཞིགཟེ་རླུང༌།སྔོ་ལུད་བཅས་དཀོན་ཡང་ཐལ་ཚྭ་ཤུགས་ཆེན་པོ་ཡོད།ས་ནག་ནི་མེ་རྡོ་ནག་པོ་ལྕགས་དང་དཀར་གཡའ་མཉམ་འདྲེས་ཀྱི་གཞི་རྒྱུའི་བཞུན་ཁུ་དང་གོ་དལ་སྡེབ་པ་ལས་བྱུང༌ལས་གྲུབ།ས་ནག་ནི་ས་སྦོལ་གྱི་རང་བཞིན་ཅན་ལྕགས་དང༌།དཀར་ཤམ།དཀར་གཡའ།ཧ་ཡང་བཅས་འདུས་ཚད་ཆེ་ཡང༌།འོད་ཀྱི་མ་མ་དང་ཟེ་རླུང་ཉུང་བ་ཞིག་རེད།ས་དམར་སྐྱ་ནི་ཁ་དོག་དམར་ཞིང་དེར་ཆུ་དང་སྲོག་རླུང་ལྡན་པའི་ཤ་དཀར་གྱི་རྫས་ཤེལ་རྡོ་ཟེགས་མ་ཅན་ལས་ཤས་ཆེར་གྲུབ་པ་ཡིན།ས་འདིའི་རིགས་ལ་སྐྱུར་མང་ཞིང་སྔོ་ལུད་མེད་པའམ་ཉུང་ངུ་ལས་མེད་སྟབས་ས་རྒྱུ་གཤིན་པོ་མིན།